alexandrainst/scandi-wiki huggingface dataset:
Støvlettdommen

«Støvlettdommen» er en dom avsagt av Norges Høyesterett i 2006. Dommen stod gjengitt i Rt. 2006 s. 179, og gjaldt i hvilken grad en kunde kan kreve ny vare til erstatning for en vare som har mangler, eller må akseptere at selgeren reparerer feilen. Rettsteknisk hørte saken inn under områdene obligasjonsrett, forbrukerrett og kjøpsrett, og definerte grensene for forbrukers omleveringskrav etter forbrukerkjøpsloven. Dommen er et prejudikat for lignende saker.

Saken 
En kvinne kjøpte et par høyhælte støvletter til en verdi av kr 1360,- i en butikk på Hamar. Seks uker etter kjøpet falt den ene hælen av. Kvinnen klaget på skoen og ønsket å få nye, men butikken ville heller utbedre skaden. Butikkens kostnad ved å levere nye sko ville være på kr 447,-, mens kostnaden ved reparasjon ville være på kr 60-65,-. Spørsmålet for retten var om forbruker hadde rett til å kreve omlevering eller om selger hadde rett til å kreve reparasjon.

Høyesterett foretok en vurdering av tolkningen av forbrukerkjøpslovens § 29, som hadde (og har per mai 2021) følgende ordlyd:§ 29.Retting og omlevering (avhjelp)

Forbrukeren kan velge mellom å kreve at selgeren sørger for retting av mangelen eller leverer tilsvarende ting (omlevering). Dette gjelder ikke hvis gjennomføring av kravet er umulig eller volder selgeren urimelige kostnader.

Ved avgjørelsen av om kostnadene er urimelige etter første ledd annet punktum, skal det særlig legges vekt på verdien av en mangelfri ting, mangelens betydning og om andre beføyelser kan gjennomføres uten vesentlig ulempe for forbrukeren.

Selv om forbrukeren verken krever retting eller omlevering etter loven, kan selgeren tilby retting eller omlevering dersom dette skjer uten opphold. Dersom selgeren sørger for slik retting eller omlevering i samsvar med loven, kan forbrukeren ikke kreve prisavslag eller heving.Uenigheten blant partene var her hvorvidt omlevering ville påføre selger urimelige kostnader.

Høyesterett kom frem til at selger hadde rett til å velge reparasjon fremfor omlevering i denne saken fordi urimelige kostnader skulle bestemmes ut ifra forholdet mellom pris for reparasjon og omlevering (forholdsmessighet). Høyesterettsdommen var en dissensavgjørelse der to dommere ga kunden medhold i at hun hadde rett til å kreve nye støvletter, mens tre dommere ga selgeren medhold i at det var tilstrekkelig å reparere støvlettene.

Betydning 
Det knyttet seg stor interesse til saken. Da Høyesteretts flertall fastslo at kunden ikke hadde rett til å kreve nye støvletter når forretningen tilbød å reparere støvlettene hun hadde kjøpt, fikk dette betydning også for andre bransjer enn forhandlere av sko og støvletter.

Våren 2006 var denne dommen tema for en hjemmeeksamen i domsanalyse på jusstudiet ved Universitetet i Bergen.

Referanser 

Dommer av Norges Høyesterett
Saturns magnetosfære

Saturns magnetosfære er hullrommet som har oppstått i strømmen til solvinden av Saturns indre genererte magnetfelt. Den ble oppdaget av sonden Pioneer 11 i 1979, og er den nest største hos planetene i solsystemet etter Jupiters magnetosfære. Magnetopausen er grensen mellom magnetosfæren og solvinden, og ligger ca. 20 saturnradier fra planetens sentrum. Magnetohalen strekker seg hundrevis av radier utenfor.

Magnetosfæren er fylt med plasma som stammer både fra planeten og månene. Hovedkilden er den lille månen Enceladus som sender ut  kg/s med vanndamp fra geysirer på sørpolen. Vanndampen er ionisert og tvunget inn i en medrotasjon med Saturns magnetfelt, og tilfører feltet 100 kg med vannioner per sekund. Plasmaet forflytter seg så gradvis ut fra den indre magnetosfæren før den forsvinner gjennom magnetohalen.

Vekselvirkningen med solvinden genererer en lys oval aurora rundt planetens poler, synlige i synlig, infrarødt og ultrafiolett lys. Auroraen forbindes med en krafit saturnisk stråling (SKR) som strekker seg over frekvensintervallet 100–1300 kHz og som en gang var antatt å modulere med en periode tilsvarende planetens rotasjon. Senere målinger har imidlertid vist at periodisiteten til SKRs modulering varierer så mye som 1 %, og at den derfor sannsynligvis ikke sammenfaller nøyaktig med Saturns sanne rotasjonsperiode – som per 2010 forblir ukjent. I magnetsofæren er det et strålingsbelte som inneholder partikler med energi så høy som flere titalls megaelektronvolt. Energipartiklene har betydelig påvirkning på overflaten til de indre isete saturnmånene.

I perioden 1980–1981 ble Saturns magnetosfære studert av Voyager-sonden. Per 2010 er det en subjekt for den pågående undersøkelsen utført av Cassini-oppdraget som kom frem dit i 2004.

Referanser

Litteratur

Eksterne lenker 
  NASA site about the emissions

Saturn
Magnetisme
Artikler i astronomiprosjektet
Mobiltelefondommen

Rt. 2007 s. 1274, populært kalt mobiltelefondommen og Nokia-dommen, var en dom av Norges Høyesterett i 2007 innen obligasjonsrett og kjøpsrett som gikk på rett til heving av kjøp etter forbrukerkjøpsloven. I saken var spørsmålet når den absolutte reklamasjonsfristen for en mobiltelefon løp ut. Dommen er et prejudikat for lignende saker. Her ble den absolutte reklamasjonsfristen for mobiltelefoner satt til fem år.

Faktum
En kvinne kjøpte en Nokia 6100 til 2525 kr i desember 2003. Etter to års bruk oppsto det et problem med tastaturet, og to år og tre måneder etter kjøpet reklamerte hun på mangelen.  Nokia avviste kravet, og mente at reklamasjon måtte fremsettes innen to år etter forbrukerkjøpslovens § 27 annet ledd (avsnitt) første punktum (setning). Kvinnen ble bistått av Forbrukerforsikring AS, som hevdet at en mobiltelefon var ment å vare vesentlig lenger, og at reklamasjonsfristen dermed måtte utvides til fem år etter § 27 annet ledd andre punktum.

Høyesteretts vurdering
Høyesterett gjorde en vurdering av forbrukerkjøpslovens § 27 annet ledd første og andre punktum, hvor det står: Reklamasjon må senest skje to år etter at forbrukeren overtok tingen. Dersom tingen eller deler av den ved vanlig bruk er ment å vare vesentlig lengre, er fristen for å reklamere fem år. Retten kom frem til at en mobiltelefon er ment å vare vesentlig lengre enn to år, normalt opp mot tre til fire år, og tok da hensyn til teknisk holdbarhet og ikke hva som er vanlig utskiftningstakt for mobiltelefoner. Den absolutte reklamasjonsfristen for mobiltelefon ble derfor satt til fem år.

Eksterne lenker
 Dommen i fulltekst (PDF)

Dommer av Norges Høyesterett
Termisk rømling

Termisk rømling refererer til en situasjon hvor en økning i temperatur endrer forholdene på en måte som forårsaker en ytterligere økning i temperatur, og som ofte fører til et destruktivt resultat. Det er en form for ukontrollert positiv tilbakekobling.

Med andre ord brukes begrepet «termisk rømling» når en prosess akselereres ved økning i temperatur, som i sin tur frigjør energi som ytterligere øker temperaturen.

Kjemiske prosesser
Kjemiteknikk
«Trym»-forliset

«Trym»-forliset var forliset av det norske fartøyet DS «Trym» i Nordsjøen den 20. januar 1937.

Lasteskipet var på vei fra Kirkenes, via Kopervik, til Middlesbrough i Storbritannia med jernmalm. Like etter at de forlot Norge blåste det opp til storm. Mannskapet hadde i noen dager hatt problemer med manøvreringen og 18. januar knakk en av rorboltene på styrbord side, noe som førte til at de mistet kontrollen over fartøyet. Det begynte like etter å ta inn vann gjennom en flenge i skroget og de så seg nødt til å sende ut nødsignaler ved telegrafi. Det norske passasjerskipet MS «Venus» kom til unnsetning og etter over et døgn ved havaristen klarte besetningen på «Venus» å redde samtlige av besetningen på «Trym». Først og fremst fordi lettmatros Perry Opsal klarte å svømme over fra havaristen til «Venus» sin livbåt med en line. Seks av mannskapet ble reddet av livbåten og etter at vinden avtok noe ble resten firt over fra «Trym» til «Venus» via en trosse.

Opsal fra «Trym» og de av besetningen på MS «Venus» som deltok direkte i redningsaksjonen ble tildelt medaljen for edel dåd. Førstestyrmann Brynjulf Bjarnir og ni besetningsmedlemmer ble den 6. februar 1937 tildelt Kongens fortjenstmedalje i gull. Redningsaksjonen ble bredt dekket i media, både med avisartikler, omtale i radio og bøker. Kystradiostasjonene i Wick i Skottland og på Utsira deltok i redningsaksjonen.

Referanser

Litteratur 
 Christian Gierløff, Stormen i nordsjøen, Gyldendal, 1937 (Ebok fra bokhylla.no)

Eksterne lenker 
 «Redningsaksjonen som aldri blir glemt», artikkel fra NRK 20. januar 2017
 Redningsmedaljer tildelt Perry Kasper Opsal, Ålesund, i forbindelse med "Tryms forlis i Nordsjøen 20.1.1937 hos Stiftinga Sunnmøre Museum
 Diplomet for "Edel dåd" tildelt Perry Kasper Opsal, Ålesund, i forbindelse med "Tryms forlis i Nordsjøen 20.1.1937 hos Stiftinga Sunnmøre Museum

Norske sjøulykker
Sjøulykker i 1937
Artikler i sjøfart-prosjektet
Bøylefoss bru

Bøylefoss bru er en jernbanebro på Bøylefoss i Froland, bygget i 1910.

Brua er 73 meter lang steinhvelvbru, og krysser Nidelva rett ovenfor Bøylefoss kraftverk. Over brua går Arendalsbanen, og det var stoppested («Bøylefoss bru») med postkontor her tidligere. Bygningen står fremdeles (2012).

Arendalsbanen 
Kilometrering refererer til Oslo

|}

Referanser

Jernbanebroer i Norge
Steinhvelvbroer
Broer i Agder
Jernbanestasjoner på Arendalsbanen
Arendalsvassdraget
Minnesmerket over Europas myrdete jøder

Minnesmerket over Europas myrdete jøder (tysk: Denkmal für die ermordeten Juden Europas) også kalt Holocaust-minnesmerket, er et monument i Berlin til minne om jødene som ble drept under nasjonalsosialismen. Minnesmerket som er utført av Peter Eisenman ble innviet 10. mai 2005 og befinner seg over et  m² stort område i nærheten av Brandenburger Tor, som ble liggende ubebygget da det var en del av den østtyske sikkerhetssonen bak Berlinmuren. Det ble fullført 15. desember 2004, da den siste stenen ble satt ned. Offisiell åpning fant sted 10. mai 2005.

Minnesmerket over Europas myrdete jøder består av 2 711 betongklosser med hellingsgrad mellom 0,5° og 2°. Betongklossene er oppstilt i parallelle rekker, hvorav 54 går i nord-sørlig retning og 87 i øst-vestlig retning.  Samtlige betongklosser har et grunnriss på 2,38 x 0,95 meter, men er satt ned i jorden i ulik høyde. Rekkene er satt i en avstand på 95 centimeter som gjør det mulig én person å gå mellom dem, mens det er for trangt til to personer.

Referanser

Eksterne lenker 
 

Kultur i Berlin
Mitte
Byggverk fullført i 2004
Minnesmerker for andre verdenskrig og holocaust
Holocaust
Michael Bond

Thomas Michael Bond (født 13. januar 1926 i Newbury i Berkshire, død 27. juni 2017 i London) var en britisk forfatter best kjent for sine barnebøker om bjørnen Paddington.

Bond begynte å jobbe som skribent i 1945. Mens han jobbet som kameramann i BBC skrev han i 1958 skrev han boka En bjørn ved navn Paddington (A Bear called Paddington) om bjørnen som kom fra «svarteste Peru» og som ble adoptert av en familie på jernbanestasjonen Paddington. Senere fulgte flere bøker i serien og i 1965 ble han forfatter på fulltid. I tillegg til Paddington-bøkene skrev han også barnebøker om marsvinet «Olga da Polga» og kriminalkomedier for voksne om «monsieur Pamplemousse».

I 1997 ble han tildelt Order of the British Empire for sin innsats for barnelitteratur.

Første Paddingtonbok ble utgitt på norsk i 1974.

Referanser

Eksterne lenker 
 
 
 

Engelske barnebokforfattere
Order of the British Empire (CBE)
Personer fra distriktet West Berkshire
Sebastien Mobre

Sebastien Mobre (født 29. juli 1981) er en fransk handikappet friidrettsutøver, som konkurrerer i sprintløp. Han konkurrerer i klassen T34, som er en av klassene for utøvere med cerebral parese.

Karriere 
Mobre deltok ved VM i friidrett 2011 for handikappede (IPC Athletics World Championships) i Christchurch på New Zealand i januar 2011. Der fikk han gull på 100 meter, og sølv på 200 og 400 meter. 100 meter vant han foran Mohamed Hammadi og Stefan Rusch, med tiden 16,84 sekunder. I innledningsheatet løp han på 16,53, som var ny mesterskapsrekord. På 200 meter løp han på 30,39 i finalen, og ble slått av Hammadi, og på 400 meter løp han på 57,81, og også her gikk gullet til Hammadi. 

Ved Paralympiske sommerleker 2012 i London kom han på 5.-plass på 100 meter, med tiden 16,73 sekunder. På 200 meter kom han på 7.-plass, med tiden 30,67. I innledningsheatet satte han ny personlig rekord, med 29,42.

Referanser

Eksterne lenker 
 London 2012 - Sebastien Mobre
 London 2012 - Athletics - Men's events (resultater PL 2012)

Franske sprintere
Franske handikappidrettsutøvere
Verdensmestere i friidrett
Deltakere for Frankrike under Paralympiske sommerleker 2012
Fødsler i 1981
Juraj Sagan

Juraj Sagan (født 23. desember 1988 i Žilina) er en slovakisk landeveissyklist. Han sykler for Team TotalEnergies. Han er storebror til Peter Sagan.

Meritter 

2006
1. etappe, Cup of Grudziadz Town President
2007
Olympik Trnava
3. etappe, Košice - Tatry - Košice
2008
4. etappe, Košice - Tatry - Košice
2009
GP Boka 
2016
Slovakisk mester på landevei
2017
Slovakisk mester på landevei
2019
Slovakisk mester på landevei

Referanser

Eksterne lenker 
 

Slovakiske syklister
Deltakere for Slovakia under Sommer-OL 2020
Syklister under Sommer-OL 2020
Personer fra Žilina
Fødsler i 1988
Jerikobakken

Jerikobakken er en alpinbakke som ligger på Lindeberg i Oslo. Bakken drives på dugnad av frivillige i Lindeberg Sportsklubb Ski.

Jerikobakken er 190 meter lang og har en høydeforskjell på 40 meter. Den har to snøkanoner til å produsere snø.

Det har vært planer om å utvide Jerikobakken med midler fra Groruddalssatsingen slik at den får økt lengde og flombelysning.

Historie 
Jerikobakken ble anlagt i forbindelse med byggingen av Lindeberg friområde i 1986. Anlegget ble bygget i årsskiftet 1985/1986 og ble åpnet første gang i 2-3 uker på slutten av 1986-vintersesongen. Anlegget ble bygget av Jeriko Idrettslag i samarbeid med park- og idrettsvesenet i Oslo, og ble driftet av Jeriko Idrettslag og Skogvesenet. Da bakken ble oppført hadde den skiheis, snøkanon-anlegg og en driftsbygning.

Etter å ha vært stengt i to sesonger, ble Jerikobakken gjenåpnet i januar 2002 av en gruppe lokale ildsjeler kalt «Jerikobakkens Venner» med støtte fra Friluftsetaten i Oslo kommune. Høsten samme år gikk gruppen inn i Lindeberg Sportsklubb og ble til Lindeberg Sportsklubb Ski, som driver bakken på dugnadsbasis i dag.

I sesongen 2011-2012 ble heisen oppgradert, og i 2013 ble snøanlegget oppgradert.

Referanser

Eksterne lenker 
 
 Jerikobakken på Facebook

Idrettsanlegg i Oslo
Alpinanlegg i Norge
LIM (Likestilling, integrering, mangfold)

LIM (Likestilling, integrering, mangfold) er en norsk organisasjon som arbeider med integreringsspørsmål basert på liberale verdier. Den har fått bevilgning over statsbudsjettet på 700 000 kr.

LIM ble startet som et uformelt nettverk av liberale muslimer og andre i 2009, og formelt organisert i 2010.  Blant grunnleggerne av LIM er Sylo Taraku, Lily Bandehy, Tina Shagufta Kornmo og Shakeel Rehman. Leder i 2010–2015 var norsk-pakistanske Tina Shagufta Kornmo, deretter overtok Walid al-Kubaisi i en overgangsperiode. Sylo Taraku var leder 2016–2017. Fra februar til november 2017 har Mahmoud Farahmand vært leder av styret. Nestleder Ragnhild Bjørnebekk ble konstituert som leder og har siden fungert som styreleder.    
 
Styret og rådet har hele tiden hatt enkelte medlemmer uten muslimsk eller innvandrerbakgrunn, som Ingalill Sandal, Ronnie Johanson, Per Elvestuen, Ragnhild Bjørnebekk, Jan Bøhler og Espen Goffeng.

2012–2013 var Shabana Rehman Gaarder ansatt som informasjonsansvarlig. I 2013-16 var Sylo Taraku ansatt som generalsekretær. I 2017 ble Dana Manoucherhi ansatt i denne stillingen.

Organisasjonen har utarbeidet rapportene «Hvordan fremme felles verdier» (2011) og «Unge norske muslimer» (2016). Den har også i 2018 gitt ut en rapport om integreringstiltak. LIMs generalsekretærer og styremedlemmer har deltatt i en rekke debatter og innlegg i medier og i offentlig oppnevnte arbeidsgrupper og utvalg.

Referanser

Eksterne lenker 
 LIM, offisielt nettsted

Norske ideelle organisasjoner
Organisasjoner etablert i 2010
Politico

Politico er en amerikansk medieorganisasjon som distribuerer innholdet sitt via internett, avis, tv og radio. Den dekker primært føderal amerikansk politikk, inkludert dekning av Kongressen, Det hvite hus, lobbyvirksomhet og media. Selskapet ble i 2021 kjøpt av det europeiske selskapet Axel Springer SE. 

Politico ble etablert av John F. Harris og Jim VandeHei i 2007. De er henholdsvis ansvarlig redaktør og daglig redaktør og arbeidet tidligere i The Washington Post. Frederick J. Ryan jr., som er tidligere assistent til president Ronald Reagan, er styreleder og direktør i selskapet. Selskapet er eid av Allbritton Communications. Det holder til i Arlington i Virginia.

Papiravisen distribueres gratis i ca.  eksemplarer til utvalgte politiske institusjoner i Washington D.C. område, som Kongressen, Det hvite hus, Høyesterett i USA, departmenter og forvaltningsorganer, lobbyist- og aktivistgrupper med mer. Inntektene kommer fra reklame.

Nettavisen hadde pr. 2011 mellom 8 og 11 millioner unike besøkere i måneden, opp fra 6 millioner i 2008. Antall ansatte har økt fra 12 i 2007 til rundt 150 i 2011. 

I 2011 lanserte nettstedet en betalingstjeneste, Politico Pro som særlig retter mot politikere og politiske assistenter, lobbyister, aktivister osv. og tar for seg utvalgte politiske temaer som helsetilbud, energi, teknologi og transport.

Referanser

Eksterne lenker 
 
 Jodi Enda: Politico, Act II, American Journalism Review, 30. november 2011  

Nettaviser i USA
Aviser i USA
Etableringer i 2007
Næringsliv i Virginia
Sølvbjørnen

Sølvbjørnen (tysk: Silberner Bär) er en filmpris som deles ut under Filmfestivalen i Berlin, i tillegg til hovedprisen Gullbjørnen. Prisen har vært utdelt siden 1956 og trofeet er utført av Renée Sintenis.

Juryen deler ut sølvbjørner i sju kategorier. En sølvbjørn blir utdelt som «Juryens store pris» (Großer Preis der Jury). De øvrige seks kategorier er beste regi, beste kvinnelige hovedrolle, beste mannlige hovedrolle, en for fremragende kunstnerisk prestasjon og en for beste dreiebok. Den sjuende sølvbjørn deles ut som andrepremie i klassen for kortfilm.

I 2008 ble for første gang utdelt en pris for beste dreiebok. I tillegg delte kortfilmjuryen ut en sølvbjørn som «Juryens pris». Fra samme tidspunkt opphørte utdelingen av sølvbjørn for beste filmmusikk.

Kategorier 

Overblikk over priskategoriene:

Priser som ikke lenger utdeles:

 Beste filmmusikk (2002–2007)
 Særlig kunstnerisk prestasjon (1956–2007)
 Fremragende enkeltprestasjon (1956–2005)

Referanser

Eksterne lenker 
 Berlinalens internettside Besøkt 1. oktober 2012
 Berlinalen  i Internet Movie Database Besøkt 1. oktober 2012

Repeterende arrangementer etablert i 1951
Filmfestivalen i Berlin
Tyske filmpriser
FutureBuilt

FutureBuilt er et tiårig program som skal utvikle klimanøytrale byområder og arkitektur med høy kvalitet. Målet er å realisere forbildeprosjekter med minimum 50 prosent reduserte klimagassutslipp fra transport, energibruk og materialbruk. FutureBuilt har forbildeprosjekter i Oslo, Bærum, Asker og Drammen og styres av et bredt partnerskap bestående av Oslo kommune, Bærum kommune, Asker kommune, Drammen kommune, Husbanken, Enova, Direktoratet for byggkvalitet, Kommunal- og moderniseringsdepartementet, Grønn Byggallianse og Norske arkitekters landsforbund. Programmet går frem til 2020.

FutureBuilt har 37 forbildeprosjekter, hvorav 18 er ferdigstilt: Granstangen skole, Veitvet skole, Sykkelpark i Oslo, Grensesvingen 7, Bjørnsletta skole, Stasjonsfjellet skole, Økern sykehjem, Østensjøveien 27, Fredrik Selmers vei 4, Bellonahuset og Tallhall - meteorologisk institutt i Oslo. Marienlyst skole, Fjell barnehage, NSB Kompetansesenter, Papirbredden 2 og 3, samt Frydenhaug skole i Drammen, Powerhouse Kjørbo i Bærum og Trans´matorn sykkelpark i Asker.

FutureBuilt har fem ansatte, og blir ledet av Birgit Rusten. FutureBuilt har kontorer i Arkitektenes hus i Oslo.

Historikk 
FutureBuilt ble etablert på bakgrunn av et initiativ fra NAL | Ecobox i samarbeid med Husbanken. FutureBuilt ble først konkretisert gjennom et skisseprosjekt vinteren 2007 der det ble tatt initiativ til samarbeidet med Oslo og Drammen. Gjennom et forprosjekt i 2007-2008 ble partnerskapet med de øvrige partnerne etablert. FutureBuilt hadde fram til november 2009 navnet By- og boligutstilling Oslo – Drammen som en foreløpig arbeidstittel, før programmet fikk sitt endelige navn. I juni 2012 ble Bærum kommune partner, og Asker kommune gikk inn i programmet i januar 2013. FutureBuilt var en del av Framtidens byer frem til denne satsningen ble lagt ned i 2014.

Referanser

Eksterne lenker
 

Byggeteknikk
Arkitektur i Norge
Norske næringslivsorganisasjoner
Bærekraftig utvikling
Artikler med OTRS-lisens
H. Christian Olsens Eftf.

H. Christian Olsens Efterfølgere er et tidligere Oslobasert selskap best kjent for produktserien av krydder under navnet Black Boy. Selskapet ble etablert i 1926.

Merkevarenavnet Black Boy ble introdusert til det norske dagligvaremarkedet rundt 1952. Den første logoen til Black Boy bestod av en karikert afrikansk gutt. Den logoen ble senere fjernet. Krydderfabrikken Nopal AS fra Elverum tok over H. Christian Olsens Eftf. i 1996, før Rieber & Søn kjøpte Elverum-selskapet i 2003 og sammen med det, merkenavnet Black Boy. Fra september 2010 erstattet Rieber & Søn Black Boy med ny krydderserie under navnet «Toro Krydderiet».

Referanser

Eksterne lenker 
 Black Boy Krydder hos Rieber & Søn.

Krydder
Tidligere norske selskaper
Selskaper etablert i 1926
Opphør i 2010
Luttklaver

Luttklaver (på tysk Lautenklavier, Lautenclavicymbel eller Lautenwerck) er et cembaloliknende  fra barokken.

Beskrivelse  og historikk 
Luttklaveret ble utviklet av Johann Sebastian Bachs tremenning Johann Nikolaus Bach som også produserte dem for salg. J.S. Bach, som etterlot seg to slike instrumenter, kalte dem Lautenwerck.

Til forskjell fra cembaloet som er utstyrt med metallstrenger, har luttklaveret strengekor av tarm, noe som gir instrumentet en rund, dempet klang.

Det finnes enkelte bevarte verk for dette instrumentet i musikklitteraturen, men ingen originale luttklaver er bevart. I nyere tid er det bygd enkelte kopier og enkelte utøvere av tidligmusikk framfører musikk på instrumentet, eksempelvis  og .

Innspillinger 
 : Works for Lute Harpsichord. hänssler edition 1999, CD 92.109.

Media 
Framført av Martha Goldstein på luttklaver:

BWV 997 - Prelude
BWV 997 - Fuge
BWV 997 - Sarabande
BWV 997 - Gigue
BWV 998 - Prelude
BWV 998 - Fuge
BWV 998 - Allegro

 BWV 996 - Prelude-Presto
BWV 996 - Allemande
BWV 996 - Courante
BWV 996 - Sarabande
BWV 996 - Bourre
BWV 996 - Gigue

Framført av  (fløyte) og Martha Goldstein:
Fløytesonate i h-moll BWV 1030 -  1. Andante
Fløytesonate i h-moll  BWV 1030 -  2. Largo e Dolce
Fløytesonate i h-moll BWV 1030 -  3. Presto

Framført av :
 BWV 996 - Prelude-Presto
 BWV 996 - Bourree

Litteratur

Referanser

Eksterne lenker 
 The baroque LUTE-HARPSICHORD: A Forgotten Instrument
 Lytteeksempler på http://keithhillharpsichords.com  

Klaverinstrumenter
Historiske musikkinstrumenter
Kinopaleet

Kinopaleet (Kino-Palæet) var en kino som lå på Majorstuen i Oslo i krysset Sørkedalsveien/Fridtjof Nansens vei. Kinoen var oppført i 1924 etter tegninger av arkitektene Lorentz Harboe Ree og Carl Buch og var av utseende som et klassisk tempel. 

De første årene var det privat drift i Kinopaleet inntil Oslo kinematografer tok over i 1929.  

Bygningen ble revet i 1964.

Kilder 
 Knut Are Tvedt (red): OSLO byleksikon, Kunnskapsforlaget 2010, side 300, ISBN 978-82-573-1760-7

Eksterne lenker 
 

Nedlagte kinoer i Oslo
Etableringer i 1924
Opphør i 1964
Byggverk i Oslo
Bydel Frogner
Lorentz Harboe Ree
Carl Buch
Byggverk fullført i 1924
Byggverk revet i 1964